Diari Oficial de la Generalitat Valenciana


Sumari del DOGV 8613, del 14-08-2019 (2019/8177)

RESOLUCIÓ d'11 d'agost de 2019, del president de l'Institut Valencià de Cultura, per a la concessió d'ajudes per a la millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals per a l'any 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8613

Data del DOGV
:   14-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8177


Data del document
:   11-08-2019

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 d'agost de 2019, del president de l'Institut Valencià de Cultura, per a la concessió d'ajudes per a la millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals per a l'any 2019. [2019/8177]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 25 de març de 2019, del president de l'Institut Valencià de Cultura, per la qual es convoca la concessió d'ajudes per a la millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals per a l'any 2019 (DOGV 8515, 27.03.2019),  
  
Antecedents de fet  
Primer. Per mitjà de la Resolució de 25 de març de 2019, es va convocar la concessió d'ajudes per a la millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals per a l'any 2019, d'acord amb el que preveu l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (ara Institut Valencià de Cultura).  
  
Segon. De conformitat amb el que s'estableix en el punt primer del resolc quart de la convocatòria, el termini de presentació de sol·licituds era de 20 dies hàbils, comptador des de l'endemà de la publicació de la convocatòria en el Diari Oficial de la Generalitat Valenciana, per la qual cosa va finalitzar el 26 d'abril de 2019, i s'han presentat seixanta (60) sol·licituds per part de les diferents persones i entitats interessades.  
  
Tercer. Per acord del president de l'Institut Valencià de Cultura, d'11 de juny de 2019, van ser nomenats els membres de la comissió tècnica de valoració de les sol·licituds, prevista en el resolc cinqué de la Resolució de 25 de març de 2019.  
  
Quart. Constituïda a aquest efecte i reunida en sessió el 5 de juliol de 2019, va procedir a valorar les sol·licituds d'acord amb els criteris establits en el resolc sisé de la resolució de convocatòria esmentada, i s'emet el corresponent informe i la proposta recollida en l'acta d'aquesta sessió, publicada a la web de l'IVC: https://ivc.gva.es/ .  
  
Cinqué. A la vista de l'informe i proposta de la comissió tècnica de valoració, el director general de l'Institut Valencià de Cultura va formular proposta de resolució en compliment del que preveu el punt 8 de l'article 6 de l'esmentada Ordre 33/2016.  
  
Fonaments de dret  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003), i en el Reial decret 887/2006, de 21 de juliol, pel qual s'aprova el Reglament de desenvolupament d'aquesta llei (BOE 176, 21.07.2006).  
  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), i especialment el que es disposa en el títol X.  
  
Tercer. L'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (d'ara en avant Ordre bases reguladores).  
  
Quart. La Resolució de 25 de març de 2019 mencionada, del president de l'Institut Valencià de Cultura, per la qual es convoca la concessió d'ajudes per a la millora de la producció audiovisual valenciana i, en concret, per al desenvolupament i preparació de projectes de llargmetratges de ficció, animació i documentals per a l'any 2019 (DOGV 8515, 27.03.19).  
  
Cinqué. El Decret 141/2014, de 5 de setembre, del Consell (DOGV 7355, 08.09.14), pel qual es modifica el Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, que preveu en l'article 2, punt 2, lletra l), entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en aquesta.  
Per la seua banda, l'article 4, punt 2, lletra j), disposa: «correspon a la Presidència convocar i resoldre la concessió d'incentius, ajudes i subvencions i aprovar les bases corresponents».  
Per tot això, en virtut dels antecedents de fet i fonaments de dret citats i la resta de la normativa d'aplicació, vista l'acta i la proposta evacuada per la comissió tècnica de valoració, així com la proposta de resolució elevada pel director general de l'Institut Valencià de Cultura, atés el que es preveu en l'article 7 de l'Ordre bases reguladores i en l'exercici de les competències per a la concessió de les ajudes que tinc atribuïdes de conformitat amb els preceptes esmentats, resolc:  
  
Primer  
Concedir les ajudes a les persones i entitats beneficiàries que s'indiquen en l'annex I, d'aquesta resolució, d'acord amb la puntuació obtinguda segons la baremació de la comissió tècnica de valoració, a càrrec del crèdit previst en la secció 09, entitat 00522, en la línia de subvenció S4006000, «Millora producció audiovisual valenciana», per un import global màxim de 192.000 €, inclòs en el capítol IV del pressupost de l'Institut Valencià de Cultura; tal com recull el punt 1 del resolc segon de la Resolució de 25 de març de 2019.  
A aquest efecte, s'ha pres en consideració el que es disposa en el punt 2 del resolc segon: ?Es concedirà un màxim de dotze ajudes de 16.000 €, de conformitat amb el màxim establit en l'article 9, punt 9.2.1, de l'Ordre bases reguladores, per al desenvolupament de projectes de llargmetratges de ficció, animació i documental. D'aquest import, 8.000 € correspondran al guionista o guionistes i 8.000 € a l'empresa productora que vulga realitzar el desenvolupament del projecte.  
Tres de les ajudes, com a mínim, seran per a projectes de guions de llargmetratges documentals, sempre que aquests projectes obtinguen un mínim de 25 punts, segons el que s'estableix en l'article 3, punt 4.0.4.8, de l'Ordre bases reguladores.  
Si es presenten menys de tres projectes per a documentals o són menys de tres els que aconsegueixen el mínim de 25 punts, les ajudes romanents revertiran en la resta de projectes d'altres categories que per ordre de puntuació hagen superat els 25 punts.  
Dues de les ajudes, com a mínim, seran per a projectes de guions de llargmetratges d'animació, sempre que aquests projectes obtinguen un mínim de 25 punts, segons el que s'estableix en l'article 3, punt 3.1.1.9, de l'Ordre bases reguladores.  
Si es presenten menys de dos projectes per a animació o són menys de dos els que aconsegueixen el mínim de 25 punts, les ajudes romanents revertiran en la resta de projectes d'altres categories que per ordre de puntuació hagen superat els 25 punts?.  
  
Segon  
Nomenar com a suplents les persones i entitats indicades en l'annex II per ordre de puntuació, en què recaurà l'ajuda en cas de possibles renúncies, d'acord amb el que es preveu en l'article 7, punt 2, de l'Ordre bases reguladores, i els projectes de les quals no han sigut estimats per superar el nombre màxim d'ajudes fixat en la convocatòria, amb indicació de la puntuació atorgada a cada un d'aquests en funció dels criteris de valoració aplicats.  
  
Tercer  
Denegar l'ajuda a les sol·licituds presentades per a la millora de la producció audiovisual en valencià i, en concret, per al desenvolupament i preparació de projectes de llargmetratges de ficció, animació i documentals per a l'any 2019, indicades en l'annex III, sobre la base del que es preveu en el punt 4, del resolc sisé, de la Resolució de 25 de març de 2019: «La proposta que eleve la comissió tècnica de valoració no podrà incloure cap sol·licitud que no haja aconseguit una puntuació mínima de 25 punts, i s'ordenaran en funció de la puntuació obtinguda, segons el que s'estableix en l'article 3, punt 2.3.8.8, de l'Ordre bases reguladores?.   
  
Quart  
Arxivament de sol·licituds i projectes següents:  
- Projecte Lejos, d'Óscar Chirivella Castellano (expedient HWG-ZGH-21-175), ja que ha sigut beneficiari el projecte Esa fiera condición, de la mateixa empresa titular i d'acord amb el resolc primer, punt 4, de la Resolució de 25 de març de 2019, que disposa:  
?No es podrà concedir més d'una ajuda per empresa sol·licitant.  
En el cas que l'empresa productora que sol·licita l'ajuda figure en més d'un projecte i atenent les seues respectives puntuacions els dos resulten entre els millor valorats, s'exclourà el de menor puntuació?.  
- Projecte Águilas y gorriones, de l'empresa La Ceiba del Patio, SL, i dels guionistes Pedro Rosado Pérez i Lilian Rosado González (expedient RQY-CJZ-42-203), ja que no han aportat el guió corresponent a aquest, i no ha pogut ser objecte de valoració.  
- Projecte Las mantis, de l'empresa Productos y Servicios por Internet, SL, i els guionistes Dídac Gimeno Alfonso i Marina Velázquez Benítez (expedient: PQT-SJK-86-680), presentat el 27 d'abril de 2019 fora del termini establit a aquest efecte.  
  
Cinqué  
Les ajudes concedides per mitjà d'aquesta resolució estan acollides al règim de minimis, establit en el Reglament UE 1407/2013, de la Comissió, de 18 de desembre de 2013 (DOUE L352, 24.12.2013), relatiu a l'aplicació dels articles 107 i 108 del Tractat UE a les ajudes de minimis.  
  
Sisé  
Les persones i entitats beneficiàries hauran de complir les obligacions i normes de justificació previstes en els resolcs huité i nové de la Resolució de 25 de març de 2019, del president de l'Institut Valencià de Cultura.  
Les persones beneficiàries hauran de comunicar a l'Institut Valencià de Cultura l'acceptació de l'ajuda en un termini no superior als quinze dies hàbils següents al dia de la publicació d'aquesta resolució de concessió en el Diari Oficial de la Generalitat Valenciana, segons el model d'acceptació que s'adjunta a la convocatòria com a annex III i facilitar les dades bancàries on les persones sol·licitants vulguen rebre l'import de l'ajuda, emplenant el model de domiciliació bancària que s'adjunta a aquesta convocatòria com a annex II.  
D'una altra banda, l'últim dia per a presentar la justificació de les ajudes és el 15 de novembre de 2019, d'acord amb el que s'estableix en el resolc nové, punt 2, de la resolució de convocatòria esmentada. Si no s'aporta la justificació dins del termini assenyalat, el crèdit pressupostari quedarà anul·lat i es perdrà el dret a cobrar l'ajuda concedida.  
  
La presentació de l'acceptació com de la justificació es realitzarà via telemàtica, d'acord amb el que també es preveu per a les sol·licituds en el punt 2 del resolc quart de la resolució de convocatòria.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, aquesta resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el president de l'Institut Valencià de Cultura, en qualitat d'òrgan competent per a concedir les ajudes, en el termini d'un mes comptador des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant els jutjats contenciosos administratius de València en el termini de dos mesos comptador des de l'endemà de la publicació en el Diari Oficial de la Generalitat Valenciana.  
  
València, 11 d'agost de 2019. El president de l'Institut Valencià de Cultura: Vicent Marzà i Ibáñez.